Siniša Vuco: 'Dosta je šutnje, idem na izbore i u parlament!'

Legendarni glazbenik će se baviti problemima mladih i "protiv njihovog daljnjeg obezvrjeđivanja" jer je smatra da im je beznađe zbog države doseglo vrhunac...

<p>Pjevač<b> Siniša Vuco</b> ponovo kreće u politiku. Najavljuje kako će se sa svojom <b>Nezavisnom listom</b> natjecati <b>na parlamentarnim izborima</b> u nekoliko jedinica <b>od Dalmacije do Slavonije</b>. Podsjeća da je prema anketama pred izbore 2011. godine u 10. izbornoj jedinici bio <b>na 5. poziciji s 3% glasova</b>.</p><p><span style="background-color: rgb(255, 255, 255);">To mi daje za pravo smatrati se itekako <b>ozbiljnim kandidatom za hrvatski parlament</b>, ma što neki mislili o tome. Ovaj put predizbornu kampanju neću obilježiti šutnjom kao prije 4 godine, već ću itekako progovoriti, a moj program će se bazirati <b>na nekoliko glavnih točaka</b> - najavio je Vuco.</span><br/></p><p>Ponajprije će se baviti <b>problemima mladih</b> i "protiv njihovog daljnjeg obezvrjeđivanja" jer je smatra da su im beznađe i nezadovoljstvo zbog odnosa države dosegli vrhunac</p><p><span style="background-color: rgb(255, 255, 255);">Zalagati ću se i bezuvjetno pomoći našim poštenim radnicima i težacima koji su postali <b>predmetom poruge i sprdnje</b> u ovom nakaradnom društveno političko ekonomskom užasu u zemlji. Usprotiviti ću se i <b>zakonski oduprijeti prevarantskom djelovanju glazbene organizacije ZAMPA</b>, te spriječiti njihov lopovluk prema brojnim ugostiteljima nad kojima provode pljačku i harač. Sve se to odvija pod pokroviteljstvom Hrvatskog društva skladatelja gdje se u predsjedništvu uhljebilo nekoliko autora koji međusobno dijele glavninu novca namaknutih od bezobzirne otimačine ugostiteljima – počeo je žestoko Vuco svoju kampanju.</span><br/></p><p>Još nije točno odredio u kojim će se izbornim jedinicama natjecati, a niti koga će istaknuti na svojim listama. Poznavajući ga, naći će se mjesta za članove njegove i suprugine obitelji, kumove i prijatelje.</p>